Title: Guia didàctica
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

En aquest tema, partint de la reflexió que les castanyes són un fruit del bosc que des de fa segles les persones aprofiten, es pretén que els alumnes reflexionin sobre l'aprofitament del bosc. A partir d'aquesta reflexió es fa treballar un dels aprofitaments del bosc, que durant molts segles fou una font de riquesa i beneficis per a la gent: L'elaboració del carbó vegetal.

Les castanyes un fruit del bosc
- Text que presenta l'ús del castanyer i de les castanyes com un exemple més de l'aprofitament que se'n treia del bosc.

El carbó de les Gavarres
- Vídeo on es mostra el procés d'una carbonera.

El procés d'una carbonera
- Activitat on es proposa que descriguin el procés d'una carbonera. A més del vídeo es proporciona un enllaç a un glossari molt complet sobre el carboneig.

La carbonera de Forellac
- Qüestionari al voltant del contingut del vídeo.

El carboneig
- Es tracta d'una lliçó en què, a més de fer una repassada històrica del carboneig, es conclou amb tres llegendes i dues cançons populars relacionades amb els carboners.

Altres propostes
- Raiers surers i trementinaires. S'hi ofereixen un seguit d'enllaços relacionats.
- Cançó del carboner i El carboner. Es tracta de les dues cançons que l'alumnat s'ha trobat en la lliçó: El carboneig.