Title: La festa de Tots Sants i el Dia de Difunts
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

La festa de Tots Sants i el Dia de Difunts

El costum de menjar castanyes i panellets va associat a la festa de Tots Sants, i encara que actualment aquest costum ha adquirit cert caire de revetlla, raó per la qual moltes famílies fan la castanyada el dia 31 d’octubre, la Castanyada solia celebrar-se la tarda de l’1 de novembre, diada de Tots Sants, vigília del Dia de Difunts.

El Dia de Difunts és conegut també popularment com a dia dels Morts o dia de les Ànimes. En realitat ens estem referint a unes festes amb un marcat caire religiós, però també amb arrels en creences populars relacionades amb el culte i la veneració envers els morts o difunts.

Encara actualment, sobretot el dia de Tots Sants, ja que el Dia de Difunts és laborable, és costum força estès la visita als cementiris, per deixar en els nínxols dels familiars difunts rams de flors, fer memòria de la seva presència a la terra o dedicar-los alguna pregària.