Title: Parlem-ne!
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

Pel que acabeu de llegir i possiblement heu viscut els anys anteriors, la castanyada no és una festa només de l’àmbit escolar, sobretot de primària, sinó que és una festa popular i tradicional que com totes les festes ha anat evolucionant i canviant i que actualment es manifesta i se celebra en àmbits diferents i de maneres molt diverses. Us proposem, abans que cap altra cosa, obrir el següent debat:

Per què creieu que se celebra poc a la secundària i què podem fer o proposar per trencar amb aquesta dinàmica?

(Aquests són uns punts orientatius que us poden ajudar en el debat)

-Penseu que l’organització de la secundària fa difícil preparar activitats festives?

-Creieu que realment és una festa per a primària i prou? Raoneu-ho.

-Penseu, en tot cas, que si el que es fa per celebrar la castanyada és anar d’excursió, ja us sembla suficient?

-Cal que entre tots coneguem més aquesta festa per poder fer propostes de com treballar-la i viure-la a l’institut? Raoneu-ho.