Title: Les representacions teatrals
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

Les representacions teatrals

Popularment era costum que en la vigília del Dia de Difunts o “vetlla de les ànimes”, al voltant del foc, s’expliquessin rondalles d’ànimes en pena, de difunts que s’apareixien.

Igualment en moltes poblacions es realitzaven processons en les quals es representaven i ballaven danses de la mort.

Fou, però, a les ciutats i poblacions més grans on esdevingué costum important la representació de les obres de teatre El convidado de Piedra de Tirso de Molina i més endavant Don Juan Tenorio de José Zorrilla, obres en les quals els difunts hi tenen un paper destacat.

L’èxit, sobretot de Don Juan Tenorio, fou molt gran. L’obra es representava cada any, pels volts de Tots Sants, en la majoria de teatres de les grans ciutats. Al mateix temps, s’escriviren diferents versions de caire burlesc que assoliren també un gran èxit. Amades ens diu que “el jovent, aquesta nit, es complaïa a recitar-los i a mig representar-los en teatre casolà de sala i alcova, com una mena d’acompanyament de la castanyada”.

Actualment, malgrat que per aquestes dates encara podem trobar que algun any i en algun teatre es continua representant l’obra de José Zorrilla, és evident que han deixat de ser un costum i tradició permanents.