Title: Guia didàctica
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

Aquest bloc pretén, bàsicament, introduir els alumnes en el tema.

Una festa de l'escola de primària
- És un text que pressuposa, tal com sembla que passa, que la Castanyada la tenim força oblidada a secundària. Evidentment, si no és així, molt possiblement la seva lectura no té massa sentit.

La castanyada als centres escolars
- És un enllaç a l'XTEC on el que convé que facin els alumnes és descobrir com majoritàriament són els centres de primària els que celebren la castanyada, almenys són els que n'han deixat constància trametent la seva experiència.

Una festa per anar de marxa
- És el segon text introductori, que el que pretén és fer-los adonar que de castanyades n'hi ha de molts tipus o que amb l'excusa de la Castanyada s'organitzen activitats ben diverses.

Parlem-ne
- Es tracta d'un fòrum on se'ls demana que reflexionin sobre per què se celebra poc a la secundària i sobretot que facin propostes de com celebrar-la, a partir de conèixer-la. És recomanable que, sigui abans o després del fòrum, es faci un fòrum o debat a la mateixa classe. També pot ser interessant que les propostes que sorgeixin es traslladin al blog de la cultura popular.