Title: El carboneig
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

El carbó vegetal a la prehistòria i a l'edat antiga

EL CARBÓ VEGETAL A LA PREHISTÒRIA I A L'EDAT ANTIGA

Ja en la prehistòria trobem indicis de l'existència i l'ús del carbó vegetal. Per exemple, en el Paleolític Superior s'utilitza en la realització de les pintures rupestres. Serà, però, quan els humans comencen a elaborar eines i instruments amb metalls, en el període que anomenem Edat dels Metalls, quan es comença a utilitzar el carbó vegetal com a element calorífic per a la fosa d'aquests metalls.

En l'Edat Antiga i en aquests casos, tenint-ne ja documents escrits, trobem referències que parlen de l'existència del carbó vegetal, des de l'Antic Egipte, passant per Grècia fins a l'Imperi Romà. En algun d'aquests textos s'expliquen processos del carboneig que ja presenten força similitud amb els emprats en els últims períodes d'aquesta activitat a casa nostra.

Dues de les afirmacions són certes. Quines són?

- Tenim indicis suficients per saber que els humans a la Prehistòria feren ús del carbó vegetal.
Feedback: CORRECTE!
- De l'Edat Antiga hi ha diferents escrits que testimonien que tant els egipcis com els grecs i romans produïen i feien ús del carbó vegetal.
Feedback: CORRECTE!
- En l'Edat Antiga, però només durant l'època de l'Imperi Romà, es produïa i es feia ús del carbó vegetal.
Feedback: ALERTA! Almenys una de les afirmacions no és certa.
- S'han trobat escrits que demostren que en la prehistòria els humans ja construïen carboneres.
Feedback: ALERTA! Almenys una de les afirmacions no és certa.

La producció del carbó vegetal a Catalunya

LA PRODUCCIÓ DEL CARBÓ VEGETAL A CATALUNYA

L'elaboració del carbó vegetal al nostre país es coneix i es practica des de l'Edat Mitjana. S'utilitza per al consum domèstic i també com a combustible per la farga catalana en el seu procés d'obtenció del ferro.
Serà durant el segle XVIII, època en què Catalunya inicia un període de fort creixement, que la producció del carbó vegetal experimenta la seva major producció.
L'arribada de la industrialització i amb ella de les noves fonts d'energia, com el carbó mineral i posteriorment l'electricitat, farà que progressivament la producció del carbó vegetal vagi minvant.
De totes maneres, durant tot el segle XIX i bona part de la primera meitat del segle XX, la seva producció encara és prou important, tant per la quantitat de tones que se'n produeixen com pel nombre de treballadors que s'hi dediquen.
A mitjans del segle XX, però, la major part del carbó vegetal, que bàsicament es destina al consum domèstic, inicia una ràpida davallada, condicionada per la generalització de l'electricitat i la introducció del gas natural i del gas butà.
En la zona del Montseny es realitzen les últimes campanyes importants del carboneig entre els anys 1970 i 1975.

Quines són les principals causes que expliquen la reducció del carbó vegetal a Catalunya, a partir del segle XIX, i la seva davallada durant el segle XX fins a la seva desaparició?

El carbó vegetal i la farga catalana

Consulta els quatre primers paràgrafs del següent fitxer i aparella.

- MOLT BÉ!
- ALERTA. HI HA ALGUNA PARELLA EQUIVOCADA!
- Transformar la llenya en carbó vegetal, com s'anomena?
Feedback: Carbonar
- A més del mineral de ferro i l'energia hidràulica, què més s'usava per a l'obtenció del ferro?
Feedback: El carbó vegetal
- On es realitzava la producció del ferro?
Feedback: A la farga catalana
- Quina mitjana de carboners treballava per a cada farga?
Feedback: Vuit

La vida dels carboners

Consulta ara, els altres paràgrafs del fitxer i aparella.

- MOLT BÉ!
- ALERTA! HI HA ALGUNA PARELLA QUE NO ES CORRESPON.
- Els carboners vivien en una barraca al bosc mentre durava el procés de combustió de la pila de carbó
Feedback: ja que calia anar-la mantenint i vigilant.
- L'ofici del carboner era poc valorat
Feedback: socialment i econòmicament.
- Hi havia carboners que s'hi dedicaven anualment i altres
Feedback: temporalment.
- Els que s'hi dedicaven anualment realitzaven tot el procés de carbonar que consistia a:
Feedback: arreplegar i tallar la llenya; construir la pila; l'encesa, la cuita i la treta del carbó; netejar el bosc per a la següent tallada.

Llegendes, cançons dels carboners

Ja per acabar, us proposem que feu una petita passejada per les pàgines de llegendes i cançons que se us proposen a continuació. Podeu començar per la que vulgueu.

Llegendes

La creu del marrec

La cabrassa

El carboner i el parracaire

Quan les hagis llegit respon afirmativament!

Has llegit les llegendes?

- Sí
Feedback: Continua, doncs!
- No
Feedback: Llegeix-les, que són molt curtes, després respon sí i continua.

Cançons

El carboner
Quan hagueu clicat l'enllaç, premeu control i la icona MP3 i podreu escoltar la cançó mentre llegiu el text.

Es carboner
En l'enllaç només podràs sentir la cançó. Per llegir la lletra clica damunt text.
ALERTA! Segueix els següents passos:
- Primer prem control i clica damunt text. Se t'obrirà la pàgina del text minimitzada en la barra d'eines.
- Clica damunt Es carboner i maximitza la pàgina del text.

Quan hagueu llegit i escoltat les cançons, contesteu afirmativament i després continueu.

Has llegit i escoltat les cançons?

- Sí
Feedback: Continua, doncs!
- No
Feedback: Doncs no et distreguis i fes-ho, per poder continuar endavant.