Title: Preparació representació teatral
Course: La Castanyada i Tots Sants (SECUNDÀRIA) - LA CULTURA POPULAR A L'ESCOLA. Les festes populars, materials digitals

Es proposa de crear una representació, en format esquetxos, en la qual els protagonistes siguin la mort i quatre personatges ben diversos.

L'activitat la podrien preparar els alumnes de 4t d'ESO.

Procediment

En primer lloc convé llegir l'article de Salvador Palomar, El Ball de la Mort, que trobareu en el blog La Teiera . Feta la lectura, s'organitzen grups de cinc persones amb el següent encàrrec:

- S'han de preparar quatre esquetxos, cadascun dels quals representi la trobada de la mort amb un personatge diferent, que prèviament hauran escollit.

- El text ha de ser escrit en versos. En la seva elaboració hi ha de participar tot el grup.

- Escrit el text es reparteixen els papers i s'assaja per a la seva representació.

També es podria plantejar com una activitat opcional, que es prepara fora d’horari escolar, amb la intenció, però, d’acabar-la representant.